|  |
| --- |
| PATVIRTINTA |
| Kauno rajono savivaldybės tarybos |
| 2015 m. birželio 18 d. sprendimu Nr. TS-227 |

**KAUNO RAJONO SAVIVALDYBĖS SENIŪNAIČIO IŠLAIDŲ, SUSIJUSIŲ SU JO VEIKLA, APMOKĖJIMO IR ATSISKAITYMO TVARKOS APRAŠAS**

**I. BENDROSIOS NUOSTATOS**

1. Kauno rajono savivaldybės seniūnaičio išlaidų, susijusių su jo veikla, apmokėjimo ir atsiskaitymo tvarkos aprašas (toliau – aprašas) nustato seniūnaičio išlaidų, susijusių su jo veikla Kauno rajono savivaldybėje (toliau – Savivaldybėje), apmokėjimo ir atsiskaitymo tvarką.

**II. IŠLAIDŲ APMOKĖJIMAS IR ATSISKAITYMAS**

2. Seniūnaičiui su jo, kaip seniūnaičio, veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka Savivaldybės administracija (toliau – Administracija), kas ketvirtį skiriama išmoka atsiskaitytinai. Išmokos dydį tvirtina Savivaldybės taryba (toliau – Taryba)

3. Išmoka mokama kas ketvirtį seniūnaičiui pateikus Administracijai seniūnaičio išlaidų, susijusių su jo veikla, ataskaitą (toliau – ataskaitą) (priedas), neviršijant Tarybos nustatyto dydžio.

4. Seniūnaitis užpildytas ataskaitas pateikia Administracijai iki kito ketvirčio pirmo mėnesio 5 dienos.

5. Kartu su ataskaita pateikiami išlaidas patvirtinantys dokumentai, atitinkantys Buhalterinės apskaitos įstatymo nustatytus reikalavimus.

6. Seniūnaitis atsakingas už tikslios ir teisingos informacijos ataskaitoje pateikimą.

7. Jeigu iki aprašo 4 punkte nustatyto termino seniūnaičio išlaidų, susijusių su jo veikla, ataskaita ir 5 punkte nurodyti dokumentai dėl patirtų išlaidų nepateikiami arba nustatoma, kad pateikta melaginga, tikrovės neatitinkanti informacija, ketvirčio išmoka neskiriama.

8. Išmokos seniūnaičiui mokamos, pervedant jas kas ketvirtį į seniūnaičio nurodytą banko sąskaitą iki kito ketvirčio pirmo mėnesio 10 dienos.

9. Lėšų seniūnaičio išmokoms numatoma skirti iš Savivaldybės biudžeto.

**III. BAIGIAMOSIOS NUOSTATOS**

10. Seniūnaičio išlaidų, susijusių su jo veikla Savivaldybėje, apskaitą ir kontrolę vykdo Administracija.

11. Aprašas keičiamas, naikinamas Tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės seniūnaičio

išlaidų, susijusių su jo veikla, apmokėjimo ir atsiskaitymo tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Seniūnaitija

Seniūnaitis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

**KAUNO RAJONO SAVIVALDYBĖS SENIŪNAIČIO IŠLAIDŲ,**

 **SUSIJUSIŲ SU JO VEIKLA,**

**ATASKAITA**

už 20\_\_\_ m. \_\_\_\_\_\_\_\_\_\_\_\_\_\_\_\_\_\_ketv.

|  |  |  |  |
| --- | --- | --- | --- |
| Eil. Nr. | Išlaidų pavadinimas | Dokumento(PVM sąsk. faktūros, kvito) data, Nr. | Suma (Eurais)  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| Iš viso: |  |  |

Suma žodžiais:

 \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data) (Seniūnaičio parašas, vardas, pavardė)

**PASTABA.** Užpildytąketvirčioataskaitą pateikti iki kito ketvirčio pirmo mėnesio 5 dienos, pridedant išlaidas patvirtinančius dokumentus, atitinkančius Buhalterinės apskaitos įstatymo nustatytus reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_